সিলেট সদর সাব রেজিষ্টারী অফিসে ২কোটি টাকা মুল্যের দলিল জালিয়াতির ঘটনায় তোলপাড় চলছে। ইতিমধ্যে জালিয়াতির সাথে সংশ্লিষ্টতার অভিযোগে ৪জনকে সাময়িক বহিস্কার করেছে কর্তৃপক্ষ। এ বিষয়ে রবিবার দুপুরে নকল নবিস ও দলিল লেখকদের একটি বৈঠকও অনুষ্টিত হয়। বৈঠকে উপস্থিতি ছিলেন জেলা রেজিস্টার ও সার্ব রেজিষ্টার। বৈঠকে ভরন সাব রেজিস্টারকে তদন্তের দায়িত্ব দেয়া হয়। এ সপ্তাহের মধ্যে তিনি ঘটনার ঘটনার তদন্ত করে প্রতিবেদন প্রদান করবেন বলে জানা গেছে। এদিকে বিষয়টি নিয়ে গোয়েন্দা সংস্থা সহ বিভিন্ন অনুসন্ধানী সংস্থা মাঠে সরব রয়েছে বলেও আভাস পাওয়া গেছে। একাধিক সূত্র জানিয়েছে, সদর সাব রেজিষ্টারী অফিসে জাল জালিয়াতির ঘটনা দীর্ঘ দিন ধরে চালিয়ে যাচ্ছে একটি চক্র। এই চক্রের সাথে জড়ি[ত অফিসের একাধিক ব্যক্তি। ইতিপূর্বে রহস্য জনকভাবে ভলিয়ম পুড়ানোর ঘটনায় উমেদার নাহিদ আকবর ও নবজিতকে সাময়িক বহিস্কার করা হয়েছিল। কিন্তু পরবর্তীতে তারা আর্থিক তদবির করে ৩/৪ মাসের মাথায় স্বপদে ফিরে আসে। এরপর শুরু করে নতুন করে জাল জালিয়াতি। এই চক্রের সাথে জড়িত রয়েছে সাব রেজিস্টার অফিস সংশ্লিষ্ট একাধিক ব্যক্তি। এদের মধ্যে নকল নবিশ নিজাম আল দ্বীন, আতিকুর রহমান রিপন অন্যতম। নিজাম আল দ্বীন সাবেক শিবির ক্যাডার, সরকার বিরোধী নাশকতার ঘটনায় একাধিক মামলার আসামী সে। তার বাড়ি তেতলি ইউনিয়নের ধরাধরপুর এলাকার কামুসনা গ্রামে। নকল নবিশ হ্ওয়ার সুবােেধ এখন আঙ্গুল ফুলে কলা গাছ হয়ে গেছে। টাকার পাহাড় তার। চালচালনে রয়েছে রাজকীয়ভাব। নিজাম ও আতিকের মাধ্যমে জালিয়াতির ঘটনাগুলো পুনরাবৃত্তি হয় সিলেট সদর সাব-রেজিষ্টারী অফিসে। তারা নিয়ন্ত্রন করে উমেদার নাহিদ আকবরকে। উমেদার নাহিদ আকবর রেকর্ড রুমে কাজ করায় সেই সব। তার হাত ছাড়া অবৈধ কোন কাজই হয় না সাব রেজিষ্টারী অফিসে। জালিয়াতির ঠিকারদারী নেন মুলত নিজাম আল দ্বীন চক্র। সেই কাজ বাস্তবায়ন করেন উমেদার নাহিদ আকবর। তারই ধারাবাহিকতায় মোমিনখলা মৌজার একটি দলিল জালিয়াতির কাজ প্রায় ১০ লাখ টাকায় গ্রহন করে জালিয়াত চক্র। জালিয়াত চক্রের সদস্য সাব রেজিষ্টারী অফিসের চিন্থিত দালাল কালাম সেই কাজ করাতে সহযোগিতা নেয় রের্কড রুমের উমেদার নাহিদ আকবরের। দলিল লেখক মুহিবুর রহমান জিল্লুর অজ্ঞাতে ১০৬৬৬/৩ নং দলিল উত্তোলনের জন্য লিখিত আবেদন করেন কৌশলে দালাল কালাম। এক পর্যায়ে মুহিবুর রহমান জিল্লুর অফিসে সরাসরি এসে জানান তিনি ্ওই নং এর কোন দলিলের আবেদন করেননি। আবেদনের স্বাক্ষরও তার নয়। জিল্লুরের প্রতিবাদের পরই দালাল কালামকে আবেদনের ব্যাপারে জিজ্ঞাসাবাদ করেন নকল নবিশ মুন্না ও হেলাল চৌধুরী। তাদের জিজ্ঞাসাবাদে দালাল কালাম জানায়, দলিলের নকল উত্তোলনের জন্য উমেদার নাহিদ আকবর তাকে বলেছেন। এমনকি আবদনের পেক্ষিতে রেকড রুম থেকে ভলিয়ম বের করে দেন উমেদার নাহিদ আকবর। যদিও উমেদার নবজিতের নামে ভলিয়ম বের করে দ্ওেয়ার উল্লেখ আবেদন ফরমে করা হয়েছিল। রহস্যজনক ভাবে উমেদার নাহিদ আকবর বের করে দেন সেই ভলিয়ম। এই এরপরই ১৭ অক্টোবর মঙ্গলবার ঘটনা হাটে হাড়ি ভাংগে। গণমাধ্যমে চলে আসে দলিল জালিয়াতির ঘটনা। অফিস সংশ্লিষ্ট একাধিক সূত্র জানায়, ভলিয়মের পাতা ছেঁড়া, ইনডেক্স এক ও দুই এর পাতা ছেঁড়া, লিজ দলিলে পাতা ছেঁড়া এমনকি গ্রহিতার নাম পরিবর্তন সহ ভূমিখেকো চক্রের স্বার্থ রক্ষায় সব কাজই করেন তারা। বিনিময়ে বিপুল অংকের টাকা হাতিয়ে নেয় এই চক্রে। উমেদার নাহিদ আকবরের অঢেল সম্পত্তির খবর এখন মুখে মুখে। সূত্র জানায়, জালিয়াতির ঘটনা ধামাচাপা দিতে তৎপর হয়ে উঠেছে একটি সিন্ডিকেট। প্রকৃত ঘটনা আড়াল করে নিরপরাধ ব্যক্তিদের ফাসিয়ে এ ঘটনার কবর দিতে জালিয়াত চক্র এখন মরিয়া। এব্যাপারে জালিয়াত চক্রের বিরুদ্ধে সরকারী বিভিন্ন সংস্থা সহ দুদকে অভিযোগ দেওয়ার প্রস্তুতি চলছে বলে জানা গেছে। নাম প্রকাশে অফিস সংশ্লিষ্ট একাধিক ভোক্তভোগি জানান, নকল নবিশ নিজাম আল দ্বীনের নিয়ন্ত্রনে একটি চক্র রয়েছে। তারা জাল জালিয়াতির হোতা। উমেদার নাহিদ তাদেরই হাতের পুতুল। তাই এ ঘটনাও তারা ধামাচাপা দিয়ে দিবে যেকোনো কিছুর বিনিময়ে। সেকারনে প্রকৃত তদন্তের দাবী তাদের। অন্যথায় সাধারন মানুষ প্রতিনিয়ত প্রতারিত হবে। তারা বলেন, তদন্ত করলে এই চক্রের অন্য সহযোগীদের নাম্ও প্রকাশ হবে। আমরা আশাবাদি শিগগিরই তার প্রকাশিত হবে। নকল নবিশ নিজাম আল দ্বীন বলেন, তার বিরুদ্ধে আনীত অভিযোগ অস্বীকার করে বলেন, উমেদার নাহিদ-ই বলতে পারবেন প্রকৃত ঘটনা। কারন নাহিদই উমেদার, তার হাত ছাড়া ভলিয়ম বের হয় না। আবেদন তো স্বাভাবিক প্রক্রিয়া। নকল নবিশদের সাথে উমেদারদের সর্ম্পক থাকবেই। অফিসের অনেকে হিংসাতœক হয়ে তার ব্যাপারে নানা কুৎসা রটাচ্ছে বলেও জানান তিনি।